HetaHelp-uutiskirje: Työtapaturmavakuutuslait uudistettiin
1/2016

Työtapaturmavakuutuslait uudistettiin
Hyvä aika tarkistaa, että pakolliset vakuutukset ovat kunnossa

Työtapaturmat ovat usein arkisia tilanteita, ja tapaturma voi sattua työssä kuin työssä. Henkilökohtainen avustaja voi työssään esimerkiksi liukastua, kompastua tai venäyt- tää selkänsä. Työntekijän vakuuttaminen työtapaturmien ja ammattitautien varalta on Suomessa lakisääteistä. Uusi työtapaturma- ja ammattitautilaki (459/2015) astui voi- maan 1.1.2016, ja uusi laki koskee vuodenvaihteen jälkeen sattuvia työtapaturmia ja myös tämän jälkeen ilmeneviä ammattitauteja.

Pääsääntöisesti kaikki henkilökohtaisten avustajien työnan- tajat ovat velvollisia ottamaan työtapaturma- ja ammattitauti- vakuutuksen. Vakuutuksen on oltava työnantajana toimivan nimissä. Työnantajalla ei ole vakuuttamisvelvollisuutta, jos työnantajan kalenterivuoden aikana teettämästään työstä maksamat tai maksettavaksi sovitut palkat ovat yhteensä enintään 1 200 euroa. Raja ei ole työntekijäkohtainen vaan se lasketaan työnantajan maksamien palkkojen perusteella. Vakuutus on otettava ennen työn alkamista, jos rajan tiede- tään ylittyvän.

Kunta on edelleen velvollinen korvaamaan lakisääteisen va- kuutuksen maksut. Heta-Liiton jäsenille tulee korvata myös työehtosopimukseen perustuvan ryhmähenkivakuutuksen kulut. Maksuliikenne tulee olla järjestettävissä niin, ettei työnantajan ensin tarvitse maksaa laskua omista rahois- taan, sillä henkilökohtainen apu on maksuton palvelu.

Henkilökohtaisina avustajina toimivat perheenjä- senet työtapaturma- ja ammattitautivakuutuksen piiriin

Henkilökohtaisena avustajana toimiva perheenjäsen kuu- luu 1.1.2016 alkaen lakisääteisen vakuutuksen piiriin silloin, kun hän tekee työtä työsuhteessa. Uuteen lakiin ei siis enää sisälly lainkaan työnantajan perheenjäseniä koskevaa poik- keusäännöstä. Jos ainoana työntekijänä on ollut työnanta- jan perheenjäsen, tulisi vakuutus ottaa nyt.

Entä jos vakuutus onkin ottamatta?

Jos työtapaturmavakuutus on kokonaan ottamatta, voi täs- tä seurata työnantajalle jopa tuhansien eurojen lasku. Kyse voi olla myös rikoksena tutkittavasta tapaturmavakuutus- maksupetoksesta. Tämän vuoksi kannattaa olla tarkkana siinä, että vakuutus on otettuna. Heta-Liiton tietoon on tullut ainakin yksi tapaus, jossa vammaiselle työnantajalle aiheutui huomattava lasku siitä, että pakollinen vakuutus oli erehdyksessä jäänyt ottamatta. Jos vakuutusta ei ole ja työtapaturma sattuu, joutuu työnantaja maksamaan oma- vastuuosuuden, joka jatkossa voi olla enintään 5 000 euroa tapaturmaa kohden. Työnantajalle määrätään myös erilli- nen laiminlyöntimaksu silloin, kun työtapaturmavakuutus on jäänyt ottamatta.  Vakuutusmaksu,  laiminlyöntimaksu ja työnantajan omavastuuosuus voidaan ulosmitata ilman tuomiota. Tämänkin vuoksi vakuutusmaksujen maksussa tulee olla erityisen huolellinen.

Työnantajan on ilmoitettava tapahtuneesta työta- paturmasta 10 päivän kuluessa

Jos henkilökohtaiselle avustajalle sattuu työtapaturma, tu- lee työnantajan ripeästi hoitaa ilmoitus siihen vakuutusyh- tiöön, josta vakuutus on otettu. Työnantajalle on uudessa laissa säädetty 10 arkipäivän määräaika, jonka kuluessa hänen on ilmoitettava tietoonsa saamasta vahinkotapahtu- masta vakuutusyhtiölle.

Onko vakuutus voimassa ulkomailla?

Matkalle lähdettäessä avustajan vakuutukset ovat usein mielessä. Henkilökohtaisessa avussa on yleensä kyse tilapäi- sestä työskentelystä ulkomailla. Suomessa otettu lakisäätei- nen työtapaturmavakuutus kattaa tällöin myös ulkomaan- työn. Uudessa työtapaturma- ja ammattitautilaissa ei ole muutettu ulkomailla tehtävää työtä koskevia säännöksiä.

Lakisääteinen vakuutus kattaa ainoastaan työtapaturmat ja ammattitaudit, ei siis esimerkiksi avustajan matkatavaroita

ja muita sairauksia kuin ammattitauteja. Tämän takia suo- siteltavaa olisi tarvittaessa ottaa matkavakuutus myös hen- kilökohtaiselle avustajalle ulkomaanmatkojen ajalle. Heta- Liiton tiedossa on, että ainakin jotkut kunnat ovat myöntä- neet korvausta avustajan matkavakuutuksesta aiheutunei- siin kuluihin.

Mikä palkkailmoitus?

Vakuutusmaksut määritellään työnantajan maksaman palkkasumman perusteella. Vakuutusyhtiö lähettää työta- paturmavakuutuksen ja ryhmähenkivakuutuksen ennakko- maksulaskut vuoden aikana. Lopullisen vakuutusmaksun määrittämistä varten työnantajan tulee toimittaa palk- kailmoitus kalenterivuoden päätyttyä ja viimeistään 31.1. Palkkailmoituksen tekeminen on henkilökohtaisessa avussa usein delegoitu palkanlaskennan tehtäväksi.

Lisätietoja HetaHelpistä ja muilta tahoilta
Lisätietoja työtapaturmavakuutuksesta saa muun muassa Tapaturmavakuutuskeskuk- sesta (TVK) tai vakuutusyhtiöstä. Vammaispalvelun puoleen kannattaa kääntyä, jos on vaikea saada selvää, onko lakisääteinen työtapaturmavakuutus kunnossa tai tarvitaan konkreettista apua vakuutuksen ottamiseksi. Myös Heta-Liiton HetaHelp-neuvontapal- velusta voi kysyä lisätietoja:

HetaHelp-puhelinneuvonta puh. 02 4809 2401
arkisin klo 9-11

HetaHelp on Raha-automaattiyhdistyksen rahoittama ja käyttäjille maksuton palvelu.

Heta-Liiton uutiskirjeissä käsitellään yksittäisiä henkilökohtaisen avustajan työnantajuuteen liittyviä kysymyksiä. Mikäli Heta- Liiton uutiskirjeitä välitetään eteenpäin, tulee kirjeen sisältö välittää lyhentämättömänä ja muokkaamattomana sekä mainita lähde. Heta-Liiton uutiskirjeitä on mahdollista hyödyntää esimerkiksi vammaispalvelun viranomaisviestintää täydentävänä materiaalina mutta ei sen korvaajana. Jos kirjettä hyödynnetään viranomaisviestinnässä, tulee viranomaisen aina varmistua välittämiensä tietojen oikeellisuudesta ja ajantasaisuudesta.
Heta — Henkilökohtaisten Avustajien Työnantajien Liitto ry
Hämeenkatu 3A, 20500 Turku • toimisto puh. 02 4809 2400 ark. klo 9-11 • HetaHelp-neuvontapalvelu puh. 02 4809 2401 ark. klo 9-11 • heta@heta-liitto.fi • www.heta-liitto.fi • www.facebook.com/hetaliitto • www.twitter.com/hetaliitto